Швейцариядағы 390 млн. теңге қайтарылды
"Швейцариядағы 390 млн. теңге қайтарылды" | "https://abai.kz/post/120703"
TITLE: Швейцариядағы 390 млн. теңге қайтарылды
URL: https://abai.kz/post/120703
META: "Швейцариядағы 390 млн. теңге қайтарылды" | "https://abai.kz/post/120703"
DATE: 17.09.2020
AUTHOR(s): Abai.kz
TOTAL WORDS: 120
TEXT: Қазақстанға «Қорғас ісі» бойынша Швейцариядан 390 млн. теңгеден астам қаражат қайтарылды. Бұл туралы ҚР Бас Прокуратурасы мәлімдеді. «2020 жылғы 14 қыркүйекте Швейцарияның Федералдық билігі «Қорғас ісі» бойынша ұйымдасқан қылмыстық қоғамдастық мүшелері жымқырып, шетелге шығарған 390 млн. теңгеден астам қаражатты Қазақстанға қайтарды», - делінген хабарламада. Аталған қаражат 2012 жылдан бері халықаралық іздеуде жүрген қылмыстық ұйымдасқан топтың белсенді мүшелерінің бірі Мағзұм Әбдіралиевке тиесілі Швейцария банкіндегі шетелдік компанияның шотында болған. Швейцариядан Әбдіралиевтің қылмыстық активтерін қайтару бойынша жұмыс 2018 жылдан бері жүргізілген. Бұған дейін 2019 жылы осы іс бойынша мемлекет кірісіне Швейцариядан 140 млн.теңге қайтарылған болатын. Осылайша, осы іс бойынша Швейцариядан мемлекеттік бюджетке шетелден активтерді қайтару бойынша жұмыс шеңберінде түскен қаражаттың жалпы сомасы шамамен 530 млн. теңгені (1,3 млн АҚШ долларынан астам) құрайды. Abai.kz
